
Priloga št 3: Seznam zahtevanih dovoljenj in dokazil za vgradnjo geotermalne TČ

Javni razpis za sofinanciranje naložb v skupnostno samooskrbo na področju obnovljivih virov energije in v izkoriščanje plitve geotermalne energije za obdobje od 2026 do 2029,
[bookmark: _Hlk198117637](oznaka: JR 2CH OVE 2025),
[bookmark: _Hlk209788943]v okviru drugega Švicarskega prispevka, specifičnega cilja »Varstvo okolja in podnebja«,
tematskega področja »Energetska učinkovitost in obnovljivi viri energije«,
programa »Povečanje energetske učinkovitosti in spodbujanje obnovljive energije v alpskih regijah«,
programske komponente 2 »Spodbujanje skupnosti na področju energije iz obnovljivih virov in spodbujanje uporabe plitve geotermalne energije«

Za izvedbo naložbe v zamenjavo kotlov na fosilna goriva z geotermalnimi TČ, ki kot vir zajema toplote izkoriščajo plitvo geotermijo, je potrebno priložiti sledeča dovoljenja in dokazila, pri čemer se glede na tip tehnologije uporabljata dva izraza, in sicer:
· »Zaprti sistem« je sistem toplotne izmenjave, pri katerem prenosnik toplote kroži v zaprti cevni napeljavi in ne pride do stika z naravnim okoljem. To so t.i. horizontalni kolektorji ali vertikalni kolektorji ali geosonde, imenovani tudi sistemi zemlja-voda.
· »Odprti sistem« je sistem toplotne izmenjave, pri katerem je prenosnik toplote površinska ali podzemna voda, ki je v stiku z naravnim okoljem, iz katerega se črpa oziroma vrača. To so t.i. črpalna in ponikalna vrtina oz. sistemi voda-voda.

Zaprti sistem (geosonda/zemeljski kolektor)
A) Dovoljenja in dokazila pred izvedbo naložbe – predložiti v vlogi: 
· Rudarsko dovoljenje za raziskovanje v skladu z Zakonom o rudarstvu (ZRud-1),
· Dovoljenje za raziskavo podzemnih voda v skladu z Zakonom o vodah (ZV-1),
· Vodno soglasje v skladu z Zakonom o vodah (ZV-1),
· Gradbeno dovoljenje (pogojno) v skladu z Gradbenim zakonom (GZ-1). 
[bookmark: _Hlk213417906]Priporočilo: Investitor naj preveri pri pristojni upravni enoti, ali narava posega zahteva gradbeno dovoljenje. 
B) Dokumentacija po zaključku naložbe – predložiti k zadnjem ZZI: 
· Poročilo o rezultatih raziskovalnih del (ZV-1),
· Poročilo o raziskovalnih delih in elaborat o zalogah (ZRud),
· Uporabno dovoljenje (pogojno): 
Opis: Če je bilo za poseg potrebno gradbeno dovoljenje, je po zaključku del treba pridobiti tudi uporabno dovoljenje


Odprti sistem (voda-voda)
A) Dovoljenja in dokazila pred izvedbo naložbe – predložiti v vlogi: 
· Dovoljenje za raziskavo podzemnih voda v skladu z Zakonom o vodah (ZV-1),
· Vodno soglasje v skladu z Zakonom o vodah (ZV-1),
· Vodno dovoljenje v skladu z Zakonom o vodah (ZV-1),
Rudarsko dovoljenje za raziskovanje v skladu z Zakonom o rudarstvu (ZRud-1),
· Gradbeno dovoljenje (pogojno) v skladu z Gradbenim zakonom (GZ-1).
Priporočilo: Investitor naj preveri pri pristojni upravni enoti, ali narava posega zahteva gradbeno dovoljenje.

B) Dokumentacija po zaključku naložbe – predložiti k zadnjem ZZI: 
· Poročilo o rezultatih raziskovalnih del (ZV-1): 
· Poročilo o raziskovalnih delih in elaborat o zalogah (ZRud-1): 
· Uporabno dovoljenje (pogojno): 
Opis: Če je bilo za poseg potrebno gradbeno dovoljenje, je po zaključku del treba pridobiti tudi uporabno dovoljenje

